CELEX: 32018D0170
Language: lt
Date: 2018-02-02 00:00:00
Title: 2018 m. vasario 2 d. Komisijos įgyvendinimo sprendimas (ES) 2018/170 dėl duomenų rinkimo ir analizės, reikalingų stebint ir vertinant, kaip veikia EURES tinklas, vienodų išsamių specifikacijų (Tekstas svarbus EEE. )

3.2.2018   
            
            
               LT
            
            
               Europos Sąjungos oficialusis leidinys
            
            
               L 31/104
            
         KOMISIJOS ĮGYVENDINIMO SPRENDIMAS (ES) 2018/170
   2018 m. vasario 2 d.
   dėl duomenų rinkimo ir analizės, reikalingų stebint ir vertinant, kaip veikia EURES tinklas, vienodų išsamių specifikacijų
   (Tekstas svarbus EEE)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2016 m. balandžio 13 d. Europos Parlamento ir Tarybos reglamentą (ES) 2016/589 dėl Europos užimtumo tarnybų tinklo (EURES) darbuotojų galimybių naudotis judumo skatinimo paslaugomis ir geresnės darbo rinkų integracijos ir kuriuo iš dalies keičiami reglamentai (ES) Nr. 492/2011 ir (ES) Nr. 1296/2013 (1), ypač į jo 32 straipsnio 3 dalį,
   kadangi:
   
               (1)
            
            
               Reglamento (ES) 2016/589 32 straipsnio 1 dalyje reikalaujama, kad valstybės narės įdiegtų procedūras, pagal kurias būtų renkami duomenys apie nacionaliniu lygmeniu vykdomą EURES veiklą;
            
         
               (2)
            
            
               siekiant tiksliai ir nuosekliai vertinti EURES tinklo veiklą ir jos rezultatus, būtina sukurti bendrą konceptualią ir procedūrinę sistemą ir apibrėžti rodiklius ir būtiniausius surinkti duomenis;
            
         
               (3)
            
            
               konceptuali ir procedūrinė sistema turėtų padėti vertinti pažangą, daromą siekiant Reglamentu (ES) 2016/589 EURES tinklui nustatytų tikslų;
            
         
               (4)
            
            
               siekiant visapusiškai įvertinti EURES tinklo veiklos rezultatus ir sudaryti sąlygas optimaliam jo veikimo vertinimui, Reglamento (ES) 2016/589 32 straipsnio 1 dalyje nurodyti trys su paramos paslaugų teikimu atskiram darbuotojui ir darbdaviui susiję šios sistemos aspektai – informacijos ir rekomendacijų, užimtumo rodiklių ir naudotojų pasitenkinimo – turėtų būti papildyti dar dviem aspektais. Du papildomi EURES veiklos aspektai yra suteikta horizontalioji parama, tokia kaip mokymai, ir komunikacijos, bendradarbiavimo ir informavimo veikla, pavyzdžiui, darbuotojų paieškos renginiai ir pastangos teikti skaidrią informaciją apie darbo rinką. EURES veiklos vertinimo sistemą papildžius šiais dviem aspektais bus patenkinti įvairūs Reglamento (ES) 2016/589 reikalavimai dėl informacijos, o EURES veiklos vertinimo sistema bus suderinta su kitomis tame reglamente nurodytomis atskaitomybės priemonėmis. Todėl, siekiant kuo geriau pasinaudoti EURES tinklo teikiamomis galimybėmis, taip būtų galima sumažinti valstybėms narėms tenkančią atskaitomybės naštą;
            
         
               (5)
            
            
               siekiant palengvinti duomenų rinkimą ir analizę ir išvengti dvigubo darbo, sistema turėtų būti kuriama atsižvelgiant į dabartinę valstybių narių praktiką, visų pirma valstybinių užimtumo tarnybų praktiką;
            
         
               (6)
            
            
               sistema turi būti pakankamai lanksti, kad būtų galima naudoti alternatyvius duomenų šaltinius ar jų rinkimo metodus, kai gali būti sudėtinga nedelsiant ir tiesiogiai įvertinti konkrečios veiklos, pavyzdžiui, samdos ar įdarbinimo, rezultatus;
            
         
               (7)
            
            
               turėtų būti pasinaudota visomis galimybėmis suderinti tvarką ir procedūras, pagal kurias laikantis Reglamento (ES) 2016/589 31 straipsnio kasmet planuojama EURES tinklo veikla, atliekama jos stebėsena ir vertinimas, visų pirma siekiant veiklos vertinimo analizę panaudoti kitų metų nacionalinėse darbo programose;
            
         
               (8)
            
            
               pagal šią sistemą veiksmingai valdyti EURES veiklą turėtų būti galima nacionaliniu ir Sąjungos lygmenimis ir ji turėtų padėti nustatyti, kada reikalingi strateginiai ir operaciniai pakeitimai. Ji turėtų skatinti EURES tinkle skleisti veiklos vertinimo kultūrą, kuri būtų grindžiama orientavimusi į rezultatus, išlaidų veiksmingumu ir atskaitomybe už jas;
            
         
               (9)
            
            
               sistema turėtų padėti rinkti palyginamus vertinamos EURES veiklos kiekybinius ir kokybinius duomenis, tačiau jų analizė ir aiškinimas turėtų būti parengti atidžiai, atsižvelgiant į veiksnius, kuriems įtakos turi nacionalinės aplinkybės, tokios kaip padėtis darbo rinkoje, organizacinės struktūros ir požiūris į judumą apskritai. Dėl šios priežasties už duomenų analizę nacionaliniu lygmeniu turėtų būti atsakingos valstybės narės;
            
         
               (10)
            
            
               šiame sprendime nustatytos priemonės atitinka EURES komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Dalykas, taikymo sritis ir apibrėžtys
   1.   Šiuo sprendimu nustatomos duomenų rinkimo ir analizės, reikalingų stebint ir vertinant, kaip veikia EURES tinklas, vienodos išsamios specifikacijos (EURES veiklos vertinimo sistema): apibrėžiami vertintini veiklos aspektai, veiklos rezultatų rodikliai, galimi duomenų šaltiniai ir duomenų rinkimo ir analizės tvarka.
   2.   EURES veiklos vertinimo sistema, inter alia, naudojama:
   
               a)
            
            
               renkant Reglamento (ES) 2016/589 30 straipsnyje nurodytą informaciją, ja dalijantis ir ją bendrai analizuojant;
            
         
               b)
            
            
               svarstant, kaip paskirstyti išteklius ir kokie Reglamento (ES) 2016/589 31 straipsnyje nurodyto EURES veiklos programavimo prioritetai;
            
         
               c)
            
            
               svarstant EURES tinklo veiklos modelį ir organizavimą ir kitą svarbią informaciją, naudojamą Reglamento (ES) 2016/589 33 ir 35 straipsniuose atitinkamai nurodytose Sąjungos institucijoms teikiamose veiklos ataskaitose ir ex post vertinimo ataskaitoje.
            
         3.   Šiame sprendime vartojamų terminų apibrėžtys:
   a)   veiklos rezultatų aspektai– šios EURES veiklos sritys, kurių rezultatai vertinami pagal rodiklius:
   
               1)
            
            
               informacija ir rekomendacijos,
            
         
               2)
            
            
               užimtumo rodikliai,
            
         
               3)
            
            
               naudotojų pasitenkinimas,
            
         
               4)
            
            
               komunikacija, bendradarbiavimas ir informavimo veikla ir
            
         
               5)
            
            
               horizontalioji parama;
            
         b)   veiklos rezultatų rodikliai– šie tiesiogiai su EURES veikla ir bendradarbiavimu tinkle susiję rodikliai:
   1)   pagrindiniai rodikliai– Reglamento (ES) 2016/589 32 straipsnio 1 dalyje nurodytos, su paramos paslaugų darbuotojams ir darbdaviams teikimu susijusios EURES veiklos atskiroje valstybėje narėje rodikliai,
   2)   tinklo rodikliai– EURES tinklo veikimo bendrieji rodikliai, taip pat duomenys, kurių reikia pagal kitas Reglamento (ES) 2016/589 nuostatas, ir Europos koordinavimo centro surinkti duomenys;
   c)   kontekstiniai rodikliai– su darbo rinka, užimtumo politika ir EURES organizacinėmis struktūromis susiję rodikliai, kuriuos galima gauti iš kitų, EURES nekontroliuojamų šaltinių;
   d)   kontaktas– EURES nario ir partnerio darbuotojo ir naudotojo (darbuotojo arba darbdavio) vienkartinė sąveika, susijusi su darbo jėgos judumo ES viduje aspektu;
   e)   renginys– planuotas EURES nario ar partnerio organizuotas renginys arba renginys, kuriame EURES narys arba partneris dalyvauja, skirtas darbo jėgos ES viduje judumui arba įsidarbinti ar įdarbinti, pavyzdžiui darbo mugė, konferencija ir informacinė sesija;
   f)   įdarbinimas– laisvos darbo vietos, apibrėžtos Reglamento (ES) 2016/589 3 straipsnio 3 dalyje, įskaitant pameistrystę ir mokomąją praktiką, užėmimo rezultatas;
   g)   darbo prašymas– dokumentas ar dokumentų rinkinys, kurį kandidatas perduoda darbdaviui ar užimtumo tarnybai ir kuriuo norima pranešti darbdaviui apie kandidato pasirengimą ir norą būti įdarbintam tam tikroje darbo vietoje ar tam tikroms pareigoms eiti.
   2 straipsnis
   Bendrieji principai
   1.   Kiekviena valstybė įdiegia priemones, kad šiame sprendime nurodyti duomenys būtų surinkti iš atitinkamų nacionalinių EURES narių ir partnerių, taip pat iš visų kitų šaltinių, galinčių pateikti reikiamus duomenis.
   2.   Surinkti ir patikrinti duomenys naudojant bendrą šabloną ir laikantis 7 straipsnyje nustatytos tvarkos perduodami Europos koordinavimo centrui.
   3.   Prireikus valstybės narės užtikrina, kad tuo atveju, kai duomenų neįmanoma gauti nedelsiant, būtų naudojami ir alternatyvūs duomenų šaltiniai ar duomenų rinkimo metodai ir kad jie būtų tinkamai aprašyti.
   4.   Siekdamos užtikrinti kuo geresnę pradinių duomenų kokybę, valstybės narės aktyviai stengiasi bendradarbiauti tarpusavyje ir su Komisija, o pristatydamos ir analizuodamos duomenis būtinai nurodo bet kokį nustatytą jų dvigubą apskaitymą.
   5.   Surinkus duomenis pagal EURES veiklos rezultatų vertinimo sistemą, turėtų būti atliekama metinė duomenų apie nacionalinio lygmens rezultatus analizė, kuri glaudžiai susijusi su metiniu nacionalinio lygmens EURES veiklos programavimo ciklu, kaip nustatyta Reglamento (ES) 2016/589 31 straipsnyje. EURES veiklos vertinimo sistema taikoma nustatant planuotos ir praėjusiais kalendoriniais metais atliktos veiklos rezultatus, kurie analizuojami ir naudojami rengiant kitų kalendorinių metų nacionalines darbo programas.
   6.   Atliekant penktoje pastraipoje nurodytą duomenų analizę, surinkti duomenys pateikiami nurodant sąlygas, kuriomis buvo gauti rezultatai, visų rūšių duomenų rinkimo metodikos apribojimus ir visų rūšių faktinės vykdytos veiklos vertinimo galimybių apribojimus. Kiekviena valstybė narė atsakinga už savo duomenų analizę ir užtikrina, kad duomenys būtų suprantami ir pristatomi atsižvelgiant į atitinkamas nacionalines aplinkybes.
   7.   Penktoje pastraipoje nurodyta duomenų analizė padeda geriau suprasti konkrečiomis nacionalinėmis aplinkybėmis gautus duomenis ir rezultatus. Be to, duomenų analizė ilgainiui padeda nustatyti EURES veiklos atitinkamoje valstybėje narėje stiprybes ir silpnybes ir taip padeda stebėti ir vertinti jos veiklą, prireikus priimti sprendimus dėl strateginių ir veiklos pakeitimų nacionaliniu lygmeniu.
   8.   Komisija atskirų valstybių narių analizei padeda rinkdama nacionalinius duomenis, teikdama suvestinius ES rezultatus, dalydamasi duomenimis EURES tinkle, platindama duomenis laikantis 8 straipsnio ir atkreipdama dėmesį į sinergijas veiksmus ir bendras problemas.
   3 straipsnis
   Nacionalinių koordinavimo centrų vaidmuo ir atsakomybė
   Nacionaliniai koordinavimo centrai atitinkamoje valstybėje narėje yra atsakingi už tai, kad:
   
               a)
            
            
               iš EURES narių ir partnerių ir kitų šaltinių būtų surinkti duomenys;
            
         
               b)
            
            
               iš EURES narių ir partnerių gauti duomenys būtų nuoseklūs ir atitiktų kokybės standartus, dėl kurių susitarė Nacionalinis koordinavimo centras ir atitinkami EURES nariai ir partneriai;
            
         
               c)
            
            
               laikantis 7 straipsnio ir naudojant 9 straipsnyje nurodytus rodiklius, surinkti ir patikrinti duomenys būtų perduoti Europos koordinavimo centrui;
            
         
               d)
            
            
               būtų atlikta nacionalinio lygmens rodiklių analizė;
            
         
               e)
            
            
               atsižvelgiant į analizės rezultatus, būtų imtasi visų būtinų ir tinkamų veiksmų.
            
         4 straipsnis
   Europos koordinavimo centro vaidmuo ir atsakomybė
   1.   Europos koordinavimo centras yra atsakingas už duomenų rodiklių rinkimą ir analizę, visų pirma:
   
               a)
            
            
               EURES portalo ekstranete sukuria ir prižiūri tam skirtą skyrių, kuriame nacionaliniai koordinavimo centrai gali rasti:
               
                           i)
                        
                        
                           rodiklių ir 9 straipsnyje nurodytų galimų duomenų šaltinių sąrašo elektroninę versiją;
                        
                     
                           ii)
                        
                        
                           2 straipsnio 2 dalyje nurodytų duomenų perdavimo šabloną ir visą susijusią informaciją apie tai, kaip jį pildyti ir pateikti;
                        
                     
                           iii)
                        
                        
                           priemones, dokumentus ir rekomendacijas, kurių reikia duomenų mainams ir analizei;
                        
                     
         
               b)
            
            
               padeda užtikrinti nuoseklų Reglamento (ES) 2016/589 31 ir 32 straipsnių taikymą valstybėse narėse;
            
         
               c)
            
            
               skatina dalytis gerąja patirtimi;
            
         
               d)
            
            
               nustato sinergijas ir sritis, kuriuose reikėtų imtis bendrų veiksmų;
            
         
               e)
            
            
               renka nacionalinius duomenis, siekdamas pateikti suvestinius ES duomenis;
            
         
               f)
            
            
               teikia Europos lygmens rodiklius ir informaciją apie darbo jėgos judumo srautus ir modelius pagal Reglamento (ES) 2016/589 29 straipsnį.
            
         2.   Europos koordinavimo centras EURES veiklos vertinimo sistemos rezultatais pasidalija EURES tinkle ir juos išplatina pagal 8 straipsnio nuostatas.
   5 straipsnis
   EURES narių ir partnerių vaidmuo ir atsakomybė
   Įgyvendindami EURES veiklos vertinimo sistemą EURES nariai ir partneriai atsakingo nacionalinio koordinavimo centro nustatytu dažnumu teikia patikrintus rodikliais grindžiamus duomenis apie atitinkamą veiklos aspektą.
   6 straipsnis
   Koordinavimo grupės vaidmuo ir atsakomybė
   1.   Siekdama užtikrinti geresnį EURES veiklos vertinimo sistemos veikimą, Koordinavimo grupė atidžiai stebi, kaip taikomas Reglamento (ES) 2016/589 32 straipsnis, ir veikia kaip keitimosi nuomonėmis ir geriausios praktikos pavyzdžiais forumas.
   2.   Kartą per metus Koordinavimo grupė peržiūri šio sprendimo taikymą. Koordinavimo grupės atliktos peržiūros rezultatai bus panaudoti Komisijos rengiamose veiklos ir ex post vertinimo ataskaitose, kaip nustatyta Reglamento (ES) 2016/589 33 ir 35 straipsniuose.
   3.   Prieš pradedant taikyti bet kokius sąrašų, šablonų, priemonių, dokumentų ir rekomendacijų, nurodytų 4 straipsnio 1 dalies a punkte, pakeitimus, dėl jų susitariama Koordinavimo grupėje.
   4.   Koordinavimo grupė nusprendžia, kokio metodo bus laikomasi platinant EURES veiklos vertinimo sistemos rezultatus.
   7 straipsnis
   Tvarka
   1.   Jeigu 9 straipsnyje nurodytame rodiklių sąraše nenustatyta kitaip, laikydamiesi šio sprendimo, nacionaliniai koordinavimo centrai surinktus duomenis Europos koordinavimo centrui perduoda du kartus per metus. Rugpjūčio mėnesį perduodami sausio–birželio mėn. duomenys, o vasario mėnesį perduodami praėjusių kalendorinių metų liepos–gruodžio mėn. duomenys.
   2.   Duomenys analizuojami kartą per metus, per pirmuosius tris metų, einančių po tų metų, už kuriuos surinkti duomenys, mėnesius. Analizės išvados pateikiamos kartu su nacionalinėje darbo programoje nustatytos veiklos įgyvendinimo ataskaitomis, kaip nurodyta Komisijos įgyvendinimo sprendimo (ES) 2017/1256 (2) 3 straipsnyje.
   8 straipsnis
   Dalijimasis informacija ir jos platinimas
   1.   Surinkti duomenys ir jų analizė nacionaliniams koordinavimo centrams ir EURES nariams ir partneriams pateikiami tam skirtame EURES portalo ekstraneto skyriuje.
   2.   Atitinkamus EURES veiklos vertinimo sistemos duomenis Europos koordinavimo centras pateikia kaip EURES indėlį į Komisijos ataskaitas dėl bendrosios rinkos veikimo.
   3.   Toliau informacija platinama vadovaujantis platinimo metodu, dėl kurio susitarta Koordinavimo grupėje.
   9 straipsnis
   Rodiklių sąrašas
   Nacionaliniai koordinavimo centrai renka, analizuoja ir teikia duomenis Europos koordinavimo centrui, laikydamiesi priede pateikto rodiklių ir galimų duomenų šaltinių sąrašo.
   10 straipsnis
   Įsigaliojimas
   Šis sprendimas įsigalioja dvidešimtą dieną po jo paskelbimo Europos Sąjungos oficialiajame leidinyje.
   Prievolė teikti duomenis pagal šį sprendimą taikoma nuo 2018 ataskaitinių metų.
   
      Priimta Briuselyje 2018 m. vasario 2 d.
      
         
            Komisijos vardu
         
         
            Pirmininkas
         
         Jean-Claude JUNCKER
      
   
   
      (1)  OL L 107, 2016 4 22, p. 1.
   
   
      (2)  2017 m. liepos 11 d. Komisijos įgyvendinimo sprendimas (ES) 2017/1256 dėl Sąjungos lygmens keitimosi informacija apie EURES tinklo nacionalines darbo programas formų ir procedūrų (OL L 179, 2017 7 12, p. 24).
   
      PRIEDAS
      
         TEIKIANT DUOMENIS EURES VEIKLOS VERTINIMO SISTEMAI NAUDOTINŲ RODIKLIŲ SĄRAŠAS
      
      Elektroninė šio sąrašo versija ir, jei jis bus iš dalies keičiamas, konsoliduotos jo versijos nacionaliniams koordinavimo centrams bus pateiktos EURES portalo ekstranete
      I.   Pagrindiniai rodikliai
      
      1.   Pateikti ir sutvarkyti darbo prašymai
      
      
                  —
               
               
                  
                     Vertinimas: savo šalies ir kitų šalių darbuotojų darbo prašymų skaičius, gali būti suskirstytas pagal lytį.
                  Pagal šį rodiklį vertinama, kiek darbo prašymų pateikė ir sutvarkė EURES narių ir partnerių darbuotojai siekdami paremti atskiro darbuotojo susiejimą ir įdarbinimą ES viduje.
               
            
                  —
               
               
                  
                     Galimi duomenų šaltiniai: EURES narių ir partnerių duomenys, statistiniai tyrimai, kiti administraciniai duomenys apie veiksmus; kiti administraciniai ar statistiniai duomenys.
               
            
                  —
               
               
                  
                     Veiklos rezultatų matmuo: užimtumo rodikliai.
               
            
                  —
               
               
                  
                     Duomenų rinkimo dažnis: kas dvejus metus.
               
            2.   Pateikti ir sutvarkyti skelbimai apie laisvas darbo vietas
      
      
                  —
               
               
                  
                     Vertinimas: savo šalies ir kitų šalių darbdavių pateiktų skelbimų apie laisvas darbo vietas skaičius.
                  Pagal šį rodiklį vertinama, kiek skelbimų apie laisvas darbo vietas pateikė ir sutvarkė EURES narių ir partnerių darbuotojai siekdami paremti atskiro darbdavio susiejimą ir samdą ES viduje.
               
            
                  —
               
               
                  
                     Galimi duomenų šaltiniai: EURES narių ir partnerių duomenys, statistiniai tyrimai, kiti administraciniai duomenys apie veiksmus; kiti administraciniai ar statistiniai duomenys.
               
            
                  —
               
               
                  
                     Veiklos rezultatų matmuo: užimtumo rodikliai.
               
            
                  —
               
               
                  
                     Duomenų rinkimo dažnis: kas dvejus metus.
               
            3.   Samdos ir įdarbinimo veiklos rezultatas – įdarbintas darbuotojas
      
      
                  —
               
               
                  
                     Vertinimas: užsiregistravusių ir išsiregistravusių darbą radusių asmenų skaičius, gali būti suskirstytas pagal lytį.
                  Pagal šį rodiklį EURES tinklo vykdytos samdos ir įdarbinimo veiklos rezultatai vertinami remiantis darbuotojų, kurie įdarbinti po to, kai EURES nariai ir partneriai jiems suteikė paramos paslaugas, skaičiumi.
                  Šis rodiklis turi būti analizuojamas drauge su 1 ir 2 pagrindiniais rezultatų rodikliais, nurodančiais atitinkamai skelbimų apie laisvas darbo vietas skaičių ir pateiktų ir sutvarkytų darbo prašymų skaičių.
                  Siekiant išvengti galimo dvigubo apskaitymo įvairiose duomenų suvestinėse, įgyvendinant tikslinius tarpvalstybinės samdos projektus įdarbintų darbuotojų skaičius turėtų būti pateiktas atskirai.
               
            
                  —
               
               
                  
                     Galimi duomenų šaltiniai: EURES narių ir partnerių duomenys, statistiniai tyrimai, kiti administraciniai duomenys apie veiksmus; kiti administraciniai ar statistiniai duomenys.
               
            
                  —
               
               
                  
                     Veiklos rezultatų matmuo: užimtumo rodikliai.
               
            
                  —
               
               
                  
                     Duomenų rinkimo dažnis: kas dvejus metus.
               
            4.   Darbuotojams ir darbdaviams suteikta informacija ir rekomendacijos
      
      
                  —
               
               
                  
                     Vertinimas:
                  
                  
                              a)
                           
                           
                              individualių kontaktų su darbuotojais skaičius;
                           
                        
                              b)
                           
                           
                              individualių kontaktų su darbdaviais skaičius.
                           
                        Pagal šiuos rodiklius vertinama sąveikos su naudotojais apimtis ir pobūdis, tokiu būdu įvertinamas atitinkamai EURES narių bei partnerių darbuotojų ir darbuotojų bei darbdavių ryšių intensyvumas.
                  Darbuotojų ir darbdavių individualių kontaktų skaičius turėtų būti suskirstytas pagal kilmę ir aptartą temą: „bendroji informacija apie EURES“, „samda ir (arba) įdarbinimas“, „gyvenimo ir darbo sąlygos ir (arba) socialinė apsauga ir (arba) švietimas ir mokymas“ arba „tarpvalstybinė veikla“.
               
            
                  —
               
               
                  
                     Galimi duomenų šaltiniai: EURES narių ir partnerių duomenys, statistiniai tyrimai, kiti administraciniai duomenys apie veiksmus; kiti administraciniai ar statistiniai duomenys.
               
            
                  —
               
               
                  
                     Veiklos rezultatų matmuo: informacija ir rekomendacijos.
               
            
                  —
               
               
                  
                     Duomenų rinkimo dažnis: kas dvejus metus.
               
            5.   Naudotojų pasitenkinimas paramos paslaugomis arba su jomis susijęs
      
      
                  —
               
               
                  
                     Vertinimas: pagal šį rodiklį vertinamas naudotojų pasitenkinimo teikiama informacija ir rekomendacijomis, samdos ir darbo paieškos paslaugomis, kurias EURES narių ir partnerių darbuotojai teikia darbuotojams ir darbdaviams, lygis.
               
            
                  —
               
               
                  
                     Galimi duomenų šaltiniai: EURES narių ir partnerių duomenys, kiti administraciniai duomenys apie veiksmus, nacionalinių koordinavimo centrų arba EURES narių ir partnerių statistiniai tyrimai.
               
            
                  —
               
               
                  
                     Veiklos rezultatų matmuo: naudotojų pasitenkinimas.
               
            
                  —
               
               
                  
                     Duomenų rinkimo dažnis: kartą per metus
               
            II.   Tinklo rodikliai
      
      1.   Mokymai EURES tinklo veikloje dalyvaujančių organizacijų darbuotojams
      
      
                  —
               
               
                  
                     Vertinimas:
                  
                  
                              a)
                           
                           
                              nacionalinio lygmens parengiamuosiuose mokymuose apie EURES dalyvavusių asmenų skaičius;
                           
                        
                              b)
                           
                           
                              Europos lygmens mokymuose apie EURES dalyvavusių asmenų skaičius.
                           
                        Pagal šiuos rodiklius vertinamas mokymų EURES tinkle lygis ir pastangos užtikrinti reikiamą darbuotojų kvalifikaciją. Per parengiamuosius mokymus imamasi visų priemonių, kad EURES narių ir partnerių darbuotojai būtų parengti teikti visų rūšių EURES paramos paslaugas (pagal Reglamento (ES) 2016/589 9 straipsnio 3 dalį), o Europos lygmens mokymai yra mokymo kursai ir EURES renginiai, kuriuos koordinuoja Europos koordinavimo centras (pagal Reglamento (ES) 2016/589 8 straipsnio 1 dalį).
               
            
                  —
               
               
                  
                     Galimi duomenų šaltiniai: nacionalinių koordinavimo centrų duomenys apie parengiamuosius mokymus, Europos koordinavimo centro duomenys apie Europos lygmens mokymus.
               
            
                  —
               
               
                  
                     Veiklos rezultatų matmuo: horizontali parama
               
            
                  —
               
               
                  
                     Duomenų rinkimo dažnis: kas dvejus metus.
               
            2.   Naudotojų pasitenkinimas EURES portalo naudotojams skirta internetinės pagalbos tarnyba
      
      
                  —
               
               
                  
                     Vertinimas: pagal šį rodiklį vertinamas naudotojų pasitenkinimas pagalbos tarnybos atsaku sprendžiant EURES portalo veikimo technines problemas ir apskritai aiškinant EURES tinklo ir EURES portalo veikimą. EURES portalo naudotojai yra darbuotojai, darbdaviai, nacionaliniai koordinavimo centrai, EURES nariai ir partneriai.
               
            
                  —
               
               
                  
                     Galimas pagrindinių duomenų šaltinis: Europos koordinavimo centro duomenys.
               
            
                  —
               
               
                  
                     Veiklos rezultatų matmuo: horizontali parama ir (arba) naudotojų pasitenkinimas
               
            
                  —
               
               
                  
                     Duomenų rinkimo dažnis: kartą per metus
               
            3.   Socialinės žiniasklaidos naudojimo rezultatai
      
      
                  —
               
               
                  
                     Vertinimas: žinučių skaičius, gerbėjų ir (arba) sekėjų skaičius, įtaka ir (arba) įspūdžiai, aktyvus dalyvavimas socialinės žiniasklaidos tinkluose.
                  Pagal šiuos rodiklius vertinamas EURES tinklo aktyvumas socialinėje žiniasklaidoje ir jo veiklos įvairiuose socialinės žiniasklaidos tinkluose rezultatai.
               
            
                  —
               
               
                  
                     Galimi duomenų šaltiniai: EURES narių ir partnerių, Europos koordinavimo centro duomenys.
               
            
                  —
               
               
                  
                     Veiklos rezultatų matmuo: komunikacija, bendradarbiavimas ir informavimo veikla.
               
            
                  —
               
               
                  
                     Duomenų rinkimo dažnis: kas dvejus metus.
               
            4.   Atsiradusios laisvos darbo vietos, apie kurias EURES nariai ir partneriai viešai paskelbė arba pranešė EURES portale.
      
      
                  —
               
               
                  
                     Vertinimas:
                  
                  
                              a)
                           
                           
                              bendras laisvų darbo vietų EURES narių ir partnerių organizacijose skaičius;
                           
                        
                              b)
                           
                           
                              bendras laisvų darbo vietų EURES narių ir partnerių organizacijose, apie kurias viešai paskelbta, skaičius;
                           
                        
                              c)
                           
                           
                              laisvų darbo vietų, apie kurias per bendrą koordinuojamą kanalą paskelbta EURES portale, skaičius.
                           
                        Pagal šiuos rodiklius vertinamas laisvų darbo vietų, apie kurias EURES nariai ir, atitinkamais atvejais, partneriai, pranešė EURES portale, skaičius, palygintas su viešai paskelbtų laisvų darbo vietų skaičiumi ir laisvų darbo vietų tose organizacijose skaičiumi. Iš esmės portale turėtų būti skelbiamos visos laisvos darbo vietos, apie kurias yra viešai paskelbta. Vis dėlto pagal Reglamento (ES) 2016/589 17 straipsnį galimos kelios išimtys.
               
            
                  —
               
               
                  
                     Galimi duomenų šaltiniai: EURES narių ir partnerių, Europos koordinavimo centro duomenys, kiti administraciniai ar statistiniai duomenys.
               
            
                  —
               
               
                  
                     Veiklos rezultatų matmuo: komunikacija, bendradarbiavimas ir informavimo veikla ir (arba) užimtumo rodikliai.
               
            
                  —
               
               
                  
                     Duomenų rinkimo dažnis: kartą per metus
               
            5.   EURES nariams ir, atitinkamais atvejais, EURES partneriams tenkanti nacionalinės laisvų darbo vietų rinkos dalis.
      
      
                  —
               
               
                  
                     Vertinimas:
                  
                  
                              a)
                           
                           
                              laisvų darbo vietų, EURES portalui pateiktų per bendrą koordinuojamą kanalą, skaičius;
                           
                        
                              b)
                           
                           
                              bendras laisvų darbo vietų skaičius valstybėje narėje.
                           
                        Pagal šiuos rodiklius palyginamas EURES portale paskelbtų laisvų darbo vietų skaičius ir bendras laisvų darbo vietų šalyje skaičius. Iš jo galima spręsti, kokią dalį visoje darbo rinkoje užima EURES ir kiek tiksli apie darbo rinką teikiama EURES informacija.
                  Šiais rodikliais įgyvendinama Reglamento (ES) 2016/589 9 straipsnio 2 dalies c punkto nuostata.
               
            
                  —
               
               
                  
                     Galimi duomenų šaltiniai: EURES narių ir partnerių, Eurostato, Europos koordinavimo centro duomenys, kiti administraciniai ar statistiniai duomenys.
               
            
                  —
               
               
                  
                     Veiklos rezultatų matmuo: komunikacija, bendradarbiavimas ir informavimo veikla ir (arba) užimtumo rodikliai.
               
            
                  —
               
               
                  
                     Duomenų rinkimo dažnis: kartą per metus.
               
            6.   Dalyvavimas renginiuose ir dalyvių renginiuose skaičius
      
      
                  —
               
               
                  
                     Vertinimas: pagal šiuos rodiklius pateikiama informacija apie samdos ar informavimo renginius, kuriuose dalyvavo EURES nariai ir partneriai, taip pat tuose renginiuose dalyvavusių asmenų skaičių.
               
            
                  —
               
               
                  
                     Galimi duomenų šaltiniai: EURES narių ir partnerių duomenys, kiti administraciniai duomenys apie veiksmus.
               
            
                  —
               
               
                  
                     Veiklos rezultatų matmuo: komunikacija, bendradarbiavimas ir informavimo veikla.
               
            
                  —
               
               
                  
                     Duomenų rinkimo dažnis: kas dvejus metus.
               
            7.   Sąveikos su kitomis šalimis visame tinkle lygis.
      
      
                  —
               
               
                  
                     Vertinimas:
                  
                  
                              a)
                           
                           
                              šalių, su kuriomis samdos srityje bendradarbiavo EURES nariai ir partneriai, skaičius;
                           
                        
                              b)
                           
                           
                              įvykdytų bendradarbiavimo samdos srityje projektų skaičius.
                           
                        Pagal šiuos rodiklius vertinamas sąveikos EURES tinkle lygis, tam renkant informaciją apie tarptautinio bendradarbiavimo poveikį EURES nariams ir partneriams (samdos projektų su kitų šalių organizacijomis skaičius)
               
            
                  —
               
               
                  
                     Galimi duomenų šaltiniai: EURES narių ir partnerių duomenys, programavimo ciklas, Tarpvalstybinės partnerystės ir tikslinės judumo programos dalyvių pateikta informacija.
               
            
                  —
               
               
                  
                     Veiklos rezultatų matmuo: komunikacija, bendradarbiavimas ir informavimo veikla.
               
            
                  —
               
               
                  
                     Duomenų rinkimo dažnis: kas dvejus metus.
               
            8.   Individualūs EURES portalo lankytojai
      
      
                  —
               
               
                  
                     Vertinimas: pagal šį rodiklį vertinamas individualių EURES portalo lankytojų skaičius; iš jo galima spręsti, ar tinkamai veikia EURES portalo internetinių paslaugų priemonės.
               
            
                  —
               
               
                  
                     Galimas pagrindinių duomenų šaltinis: Europos koordinavimo centro duomenys.
               
            
                  —
               
               
                  
                     Veiklos rezultatų matmuo: komunikacija, bendradarbiavimas ir informavimo veikla.
               
            
                  —
               
               
                  
                     Duomenų rinkimo dažnis: kas dvejus metus.
               
            9.   EURES portale užsiregistravę darbo ieškantys asmenys
      
      
                  —
               
               
                  
                     Vertinimas:
                  
                  
                              a)
                           
                           
                              darbo ieškančių asmenų, savarankiškai užsiregistravusių EURES portale, profilių skaičius;
                           
                        
                              b)
                           
                           
                              darbo ieškančių asmenų profilių, EURES portalui pateiktų per bendrą koordinuojamą kanalą, skaičius.
                           
                        Pagal šiuos rodiklius vertinamas skaičius darbuotojų, kurie savarankiškai nusprendė susikurti profilį EURES portale ir tiesiogiai pasinaudoti savarankiškos registracijos portale funkcija, arba darbuotojų, kurie sutiko, kad nacionaliniuose portaluose arba kitose IT sistemose esantys jų profilio duomenys būtų paskelbti EURES portale, laikantis Reglamento (ES) 2016/589 17 straipsnio 1 ir 3 dalių nuostatų. Taip gautas aktyvių darbuotojų profilių skaičius gali parodyti, ar EURES portalas tinkamai atlieka susiejimo ir (arba) įdarbinimo funkciją ir ar tinkamai teikiamos atskiram darbuotojui reikalingos EURES paramos paslaugos.
               
            
                  —
               
               
                  
                     Galimas pagrindinių duomenų šaltinis: Europos koordinavimo centro duomenys.
               
            
                  —
               
               
                  
                     Veiklos rezultatų matmuo: komunikacija, bendradarbiavimas ir informavimo veikla.
               
            
                  —
               
               
                  
                     Duomenų rinkimo dažnis: kas dvejus metus.
               
            10.   EURES portale užsiregistravę darbdaviai
      
      
                  —
               
               
                  
                     Vertinimas: pagal šį rodiklį vertinamas darbdavių, kurie naudojasi savarankiškos registracijos EURES portale funkcija, skaičius. Iš jo galima spręsti, kokią darbo jėgos paklausą galima patenkinti skatinant darbo jėgos judumą ES viduje ir ar naudotojai patenkinti EURES portalo funkcijomis ir jame pateikiama informacija.
               
            
                  —
               
               
                  
                     Galimas pagrindinių duomenų šaltinis: Europos koordinavimo centro duomenys.
               
            
                  —
               
               
                  
                     Veiklos rezultatų matmuo: komunikacija, bendradarbiavimas ir informavimo veikla.
               
            
                  —
               
               
                  
                     Duomenų rinkimo dažnis: kas dvejus metus.
               
            11.   Naudotojų pasitenkinimas EURES portalo funkcijomis ir jame pateikiama informacija
      
      
                  —
               
               
                  
                     Vertinamas: pagal šį rodiklį vertinamas darbuotojų ir darbdavių pasitenkinimas įvairiais EURES portalo naudojimo etapais.
               
            
                  —
               
               
                  
                     Galimas pagrindinių duomenų šaltinis: Europos koordinavimo centro duomenys.
               
            
                  —
               
               
                  
                     Veiklos rezultatų matmuo: komunikacija, bendradarbiavimas ir informavimo veikla ir (arba) naudotojų pasitenkinimas.
               
            
                  —
               
               
                  
                     Duomenų rinkimo dažnis: kartą per metus.